تقييم المطعم : لاهويا هو من أنواع المحلات اللي تكون مخبز ومطعم في نفس الوقت . مثل Panera Bread على سبيل المثال . من ناحية المخبز , عندهم أنواع من الخبز , وبعض الحلويات , والشابورة . هو أول محل أنتبه له بعد يبيع البيغلز ( Bagels ) .

المطعم يحتل نصف المحل ويستخدم الخبز المجهز في المخبز . لديه طرق مختلفة لاعداد البيغلز , وعنده أيضا ً سندويشات متنوعة .

جربت سندويش صدر الدجاج . وكان تماما ً الشي اللي أبحث عنه من فترة وما قدرت ألقاه . صدر دجاج مقلي بالطريقة المناسبة , مع الماينويز والخس . ويحطونه في خبزة ناعمة من المخبز . مع البطاطس والبيبسي الكبير كلفت 18 ريال . ممتازة وتسوى كل ريال .

المحل جديد . الكاشير يقول فاتحين لهم 3 شهور بس .

أتوقع بيكون أحسن لو سوقوا للمطعم أكثر - - يمكن لو حطو صورة كبيرة لأحدى سندويشاتهم على قزاز المحل , لأن موقعه جيد . وأيضا ً الصور اللي على المنيو لو تكون أكثر احترافية .